《命吴生𣶬字泳中诗四章章八句》
明代·湛若水

厥初生民，昊天降极。如冰斯寒，如火斯炽。相协尔居，日用饮食。

尔识尔知，莫匪尔德。

物有挠之，遂淫其则。其则不远，民用僣忒。鸡犬其心，见鹄思射。

先民有言，不有博弈。

眇兹寡陋，学也不力。若存或忘，终罔有得。汨汨厥灵，桑榆日逼。

告尔同志，毋忘夕惕。

上帝其临，兢兢翼翼。敬恭尔思，戒尔颇僻。载锄其骄，灵根其植。

涵而泳之，河浸膏泽。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。